
EDIDIT  ET  EXPLICAVIT 
ADOLFVS  MICHAELIS 

LITTERARVM  ATQVE  ARTIVM  ANTIQVARVM  PROFESSOR  PVBL.  ORD. 


Saepenumero  questi  sunt  rerum  antiquarum  amatores  atque  perscru- 
tatores,  quanta  iactura  artium  litterarumque  monumentorum  facta  sit  priorum 
ecclesiae  Christianae  temporum  siue  intemperanti  contra  quaelibct  paganarum 
superstitionum  testimonia  atque  simulacra  furore  siue  socordi  omnium  operum 
quae  arte  excellerent  contemptu.  neque  inmerito  hae  querellae  proferuntur. 
attamen  ne  iniquitatis  arguamur  quasi  non  contemplemur  nisi  alteram  imaginis 
partem  obumbratam  et  tristem,  concedendum  sane  est  earum  quae  hodieque 
extant  antiquitatis  reliquiarum  magnam  partem  ecclesiasticorum  medii  aeui  curis 
deberi.  nihil  dico  de  poetarum  scriptorumque  ueterum  operibus,  quorum  quantum 
nunc  haberemus,  nisi  a  sedulis  monachis  iterum  iterumque  descripta  exemplaria 
ad  nos  propagata  essent?  neque  uero  multo  dissimilis  titulorum  antiquorum 
artiumque  operum  ratio  est.  Graeciam  enim  peragrans  describendorum  delinean- 
dorumue  huius  modi  monumentorum  causa  simul  atque  urbem  aliquam  siue  uicum 
introieris,  ilico  templa  atque  sacella  petes  oculisque  diligenter  perlustrabis :  quorum 
parietibus  fere  infixa  reperies  siqua  omnino  illic  locorum  extant  signa  anaglypha 
tituli.  quam  quidem  ueterem  illius  gentis  consuetudinem  esse,  ut  hoc  uno  exemplo 
defungar,  e  uenerando  illo  atque  satis  uetusto  fano  adparet  quod  Atheniensibus 
olim  pro  primaria  aede  erat,  metropolis  nomine  notum,  undique  antiqui  artificii 
marmoribus  hic  illic  a  Christianis  crucis  signo  obhtteratis  et  tamquam  sibi  uin- 
dicatis  ornatum  seu  potius  extructum  miroque  et  insolito  adspectu  contemplantium 
oculos  animosque  capiens  atque  delectans.  en  alia  animo  obuersatur  imago  sancti 
Charalampi  sacelli  prope  Thespias  in  loco  edito  siti,  quod  elegantissimis  ana- 
glyphis  sepulcralibus  muro  insertis  splendidum  Boeotiae  meridionalem  planitiem 
late  prospicit,  illius  cui  dicatum  est  tamquam  TYiXauys;  omen.  rarius  quidem 
nec  tamen  raro  in  Italia  templa  aliaque  loca  sancta  proscriptarum  superstitionum 
operibus  artibusque  receptacula  extiterunt  plerumque  in  usum  sacrum  aliquo 

modo  conuersis.  e  quo  genere  illud  est  quod  iam  paucis  tractaturi  sumus  mo- 
numentum. 

Ioannes  igitur  VII  pontifex  maximus  ineunte  saeculo  octauo  oratorium, 
quod  sanctae  Dei  genetrici  Mariae  intra  basilicam  sancti  Petri  ineunti  ad  dextram 
extruxit,  perpulchris  quibusdam  anaglyphis,  quae  ex  aliquo  aedificio  primi  fere 
secundiue  post  Christum  natum  saeculi  eum  sumpsisse  probabile  est,  ornauit.  quae 
anaglypha,  postquam  inde  a  Iulii  papae  secundi  temporibus  uetus  illa  basilica 
demoliri  eaque  quae  hodie  summum  urbis  aeternae  decus  est  extrui  coepta  est, 
sedem  mutare  iussa  post  octo  saecula  Paulo  V  Burgesio  pontifice  maximo  in 
eam  cryptarum  basilicae  Vaticanae  partem  translata  sunt,  quae  sanctae  Mariae 
de  porticu  —  della  bocciata  Itali  adpellant  —  dicata  est.  ibi  ut  alia  fragmenta 
(quae  delineata  inuenies  apud  Pistolesium  in  maximi  operis  U  Yaticano  descritto 
inscripti  uol.  II  tab.  4)  hic  illic  dispersa  parietibus  sunt  adfixa,  ita  id  quod 
omnium  maximum  est  atque  splendidissimum  e  regione  celeberrimae  sancti  Petri 
statuae  muro  insertum  extat  paene  integrum  atque  inlaesum.  quod  quamquam 
bis  iam  editum,  non  tamen  magis,  quam  quae  in  aliqua  nobilium  Britannorum 
uilla  artis  opera  delitescunt,  publici  iuris  dici  potest,  cum  uel  a  doctissimis 
hominibus  ignorari  uideatur.  neque  id  mirum,  quoniam  altera  delineatio  a  Dionysio 
inter  sacrarum  basilicae  Vaticanae  cryptarum  monumenta,  quae  Romae  anno 
MDCCLXXIII  prodierunt,  edita  parum  accurate  multoque  quam  par  erat  minore 
modulo  instituta  est,  altera  in  libro  extat  cuius  usus  propter  ambitum  magnumque 
pretium  perpaucis  pateat,  apud  Pistolesium  operis  modo  laudati  tabula  3.  quam 
ob  rem  operae  pretium  nobis  uisum  est  nouum  idque  multo  melius  nobilissimi 
illius  ectypi  exemplum,  intercedentibus  uiris  amicissimis  Wilhelmo  Henzeno  et 
Henrico  Brunnio  a  Bossio  Romano  in  nostrum  usum  confectum,  proponere  bre- 
uibus  quibusdam  adnotationibus  inlustratum. 

Videtis  igitur  tabulam  marmoream  altam  metrorum  Gallicorum  2.75, 
largam  0.47,  simplici  cymatio  undique  circumdatam.  quo  quae  inclusa  est  tam- 
quam  area  uberrimis  acanthi  palmitibus  abundat  uarie  et  eleganter  ita  dispositis, 
ut  ex  eadem  radice  copioso  foliorum  ornatu  pullulantes  modo  largo  ambitu 
utrimque  recedentes  maioribus  argumentis  campum  relinquant,  modo  artius  sinuati 
minoribus  sigillis  locum  dent,  modo  utrimque  ex  ambitu  redeuntes  leuibus  uin- 
culis  contineantur.  conferre  iuuat  Vitruuii  uerba  quibus  picturas  parietum  sui 
temporis  apte  describit  (VII,  5):  surgentes  ex  radicibus  cum  uolutis  coliculi  teneri 

ptures  habentes  in  se  sine  ratione  sigilla,  non  minus  etiam  e.v  coliculis  ftores 
dimidiata  habentes  ex  se  exeuntia  sigilla  alia  humanis  alia  bestiarum  capitibus. 
in  quae  monstra  potius  quam  ex  rebus  finitis  imagines  certas  licet  morosius 
Vitruuius  inuehatur,  nos  tamen  non  poterimus  quin  delectemur  laudabili  caelatoris 
arte,  qua  factum  est  ut,  quamuis  luxuriantibus  foliis  exornati  atque  obducti, 
satis  perspicua  tamen  totius  anaglyphi  quinquepartita  dispositio  euaserit.  harum 
partium  summa  media  ima  tam  humanis  figuris  quas  maiores  clupei  continent, 
quam  quaternis  circa  sigillis  minoribus  eminent,  cum  secunda  et  quarta  foliorum 
modo  fructuumque  ornatum  exhibeant.  quas  singulas  iam  deinceps  examinaturi 
initium  faciemus  ab  eo  argumento  quod  in  ipso  medio  opere  positum  primarium 
locum  sibi  uindicare  uidetur. 

Est  hoc  signum  mulieris  pectore  tenus  effictum  —  quam  protomen  dicere 
consueuerunt  —  coma  pomis  hedera  fioribus  redimita  et  in  collum  effusa.  ueste 
ab  umero  dextro  apta  haec  quidem  pectoris  pars  obtegitur,  cum  sinistram  mam- 
mam  ueste  defiuente  una  cum  collo  lacertoque  prorsus  nudatam  paruolo  infanti 
praebeat  mulier,  quem  laeuo  bracchio  sustinet.  dextra  pampinum  gerit  foliis 
uuisque  satis  uberem,  cui  ab  altera  parte.  nequid  uacui  spatii  remaneat,  siue 
laurea  siue  oleagina  uirgula  respondet.  uoltus  mulieris  paullulum  reclini  capite 
suspiciens  (non  despiciens  qualis  apud  Piranesium  effictus  est)  nescio  quid  lenis 
atque  temperatae  mollitiei  spirat.  similis  uoltus  cum  eadem  capitis  inclinatione 
coniunctus  haud  raro  inuenitur  cum  in  paruolis  quibusdam  sigillis  aeneis  tum  in 
clupeis  phalerisque  eiusmodi  imaginibus  ornatis;  cuius  rei  exempla  non  nulla  con- 
lecta  habes  apud  Ottonem  Iahnium  die  Lauersforler  Phalerae  (Bonnae  MDCCCLX) 
tab.  1.  3.  p.  11  seqq.  e  quibus  prae  ceteris  adferre  iuuat  clupeolum  illud 
inter  phaleras  Asciburgienses  repertum,  quo  feminae  alicuius  ad  Bacchi  thiasum 
pertinentis  pars  superior  efficta  est,  et  collo  reclini  et  ueste  alteram  pectoris 
partem  nudante  imagini  clupeatae,  quam  modo  descripsimus ,  simillima  (1.  1. 
tab.  1,  8.  mon.  ined.  delV  inst.  uol.  VI  tab.  41,  4).  quaerentes  uero  quaenam 
sit  mulier  nostro  clupeo  repraesentata  non  dubitabimus  reicere  Pistolesii  opinio- 
nem,  qui  Latonam  paruolum  Apollinem  sinu  fouentem  adspicere  sibi  uidetur, 
cui  lauream  uirgam  aeque  conuenire ,  atque  querna  frons  —  talem  enim  putat 
pampinum  illum  satis  bene  effictum  —  Iouem  Apollinis  patrem  indicet.  immo 
nihil  certius  est  quam  tellvrem  adgnoscendam  esse,  quippe  cui  singula  omnia 

optime  conueniant.  huius  enim  propriae  sunt  longae  comae  in  collum  effusae, 
corona  crebris  fructibus  capiti  inposita,  uestis  ab  umero  defluens;  maximeque 
lactens  puerulus  deam  decet  xouporpocpov ,  de  qua  post  Starkium  (de  Tellure  dea 
p.  19  seqq.  41  seqq.)  nuper  Friederichsius  apud  Gerhardum  arch.  Zeitnng  uol.  XVII 
p.  1  seqq.  egit.  omnia  illa  signa  ubertatis  terrae  (matrem  siue  genetricem  Tel- 
lurem  Romani  non  minus  quam  Floram  matrem  colebant)  haud  dissimili  modo 
coniuncta  uides  in  anaglypho  quodam  musei  Florentini  (arch.  Zeitung  uol.  XXII 
tab.  189,  1),  nisi  quod  puerorum  qui  gemini  ibi  efficti  sunt  alter  non  lactet  sed 
mammam  potius  nondum  prorsus  nudatam  adpetit,  admodum  similis  pueri  illius 
quem  in  celeberrima  basi  Puteolana  in  Tiberii  Caesaris  honorem  facta  Sardium 
simulacrum  laeuo  bracchio  gestare  praesenti  mihi  uidebatur,  cum  in  delineatione 
a  Iahnio  publici  iuris  facta  (sdchs.  Berichte  a.  MDCCCLI  tab.  1)  cornu  potius 
teneat  urbis  copias  atque  diuitias  significans. 

Confirmatur  haec  quam  proposuimus  sigilli  Vaticani  explicatio  minoribus 
illis  quibus  cingitur  argumentis,  quae  ad  quattuor  anni  tempora  referenda  esse 
adparet.  audi  Ouidium  Phoebi  solium  claris  uersibus  describentem  (metam.  II,  26): 

positae  spatiis  aequalibus  Horae, 

Verque  nouum  stabat  cinctum  florente  corona, 

stabat  nuda  Aestas  et  spicea  serta  gerebat, 

stabat  et  Autumnus  calcatis  sordidus  uuis, 

et  glacialis  Hiems  canos  hirsuta  capillos. 
itaque  superiorum  clupeorum  alter  qui  ad  dextram  est  Ver  seu  potius  vernam 
Horam  ostendit  leuiter  ut  par  est  uestitam  floribusque  abunde  ornatam,  cum 
et  corona  qua  caput  cingitur  florea  sit  et  manus  dextra  flores  teneat  et  calathus 
quem  laeua  tenet  siue  floribus  siue  frugum  primitiis  redundet.  cui  opposita 
est  Aestas  prorsus  nudata,  ut  apud  poetam,  spiceaque  corona  redimita;  dextra 
item  spicas  gerit,  sinistra  falcem  praegrandem,  qualem  eidem  deae  tributam 
cernis  mon.  deli  inst.  arch.  uol.  VI  tab.  49.  inferior  deinde  clupeolorum  ordo 
alterum  Horarum  par  continet.  a  laeua  avtvmnalis  Hora  adparet  uestitu  ipsius 
Telluris  similis,  dextra  manu  crines  solutos  pampinoque  cinctos  conponens,  dum 
sinistra  uiticulam  tenet.  huic  propinqua  Hiems  est  uelata  specie,  qualis  fere 
brumalis  Horae  imaginibus  esse  solet,  cannam  palustrem  tam  in  capite  quam 
bracchio  dextro  gerens,  laeua  pallae  paullulum  admota.  quibus  deabus  omnibus 
quae  attributa  sunt  ab  artifice  insignia  cum  nihil  insoliti  habeant,  siquis  ampliora 

desideret  ad  ea  quae  hac  de  re  nuper  et  Wieselerus  et  Eugenius  Petersenus 
disputarunt  (ann.  delV  inst.  arch.  XXIV  p.  216  seqq.  XXXIII  p.  204  seqq.)  relegatos 
uolo.  id  tantum  conmemorabo  Tellurem  Horis  iusto  ordine  sese  excipientibus 
ita  cinctam  esse,  ut  hae  certum  anni  temporum  decursum  atque  orbem  referant, 
illa,  quamquam  Autumni  utpote  uberrimi  temporis  simillima,  non  tamen  uernales 
flores  aestiuaque  poma  respuat  hederaque  per  totum  annum  uirenti  omnium  tem- 
porum  se  esse  indicet. 

Relicta  iam  media  tabula  ad  sigillum  imo  loco  positum  transgressi 
largis  acanthi  foliis  insistentem  conspicimus  Apollinem  nulla  ueste  iuuenilem 
corporis  pulchritudinem  uelantem.  crines  tenui  uitta  in  umeros  pendenti  coercentur, 
ut  diadematum  habeas  deum,  qualis  a  Leochare  factus  est  (Plin.  XXXIV,  79),  idem 
fortasse  qui  Athenis  ante  templum  Apollinis  Patroi  stabat  (Paus.  I,  3, 4).  laeuo  cubito 
tripodi  innititur,  Delphico  ni  mirum,  cui  serpens  uarios  in  orbes  sinuatus,  ut  fere  fit, 
inhaeret.  ut  uero  tripode  deus  uaticinationis  dominus  atque  auctor  indicatur,  ita 
arcus  quem  laeua  gerit  aqriPoXou,  uirga  laurea  quam  pendenti  dextra  tenet  KxOapsiou 
propria  sunt.  haud  raro  Apollinis  signa  hisce  tribus  rebus  distinguuntur,  tripode 
arcu  laureo  ramulo,  quos  coniunctos  uides  in  ara  musei  a  Pio  VII  Claramontano  in 
aedibus  Vaticanis  conditi  (museo  Chiaramonti  uol.  I  tab.  18),  ad  quam  inlustrandam 
editores  nummum  quendam  Perinthiorum  adferunt  in  hunc  fere  modum  descriptum : 
conspici  Apollinem  laeuo  cubito  in  tripodem  serpente  circumuolutum  incumbentem 
manuque  lauream  uirgam  tenentem,  qua  aram  iuxta  se  positam  lustret.  qui 
nummus  ectypo  nostro  simillimus  uidetur;  neque  ita  multum  differt  argenteus 
nummus  Metapontinorum,  quem  Combius  (numi  mus.  Britann.  tab.  3,  14)  et 
Muellerus  (l)enkm.  d.  alten  Kunst  uol.  II  tab.  13,  147)  exhibuerunt.  mirum  tamen 
est  inter  tot  Apollinis  statuas,  quibus  musea  nostra  abundant  quarumque  in 
utilissimo  opere  Claraciano  (mns.  de  sculpt.  uol.  III  a  tab.  474  B  usque  ad  tab.  496) 
exempla  congesta  uides,  perpaucas  esse  quae  dispositionem  sigilli  nostri  paullo 
accuratius  referant.  qua  quidem  in  re  id  tenendum  est,  longe  plurima  signa 
aut  manca  etiam  nunc  esse  eisque  partibus  fere  carere  quae  facilius  franguntur 
(bracchia  dico,  crura,  fulcra  quibus  inniti  solent  corpora)  aut  si  quando  integra 
uideantur  plerumque  recentiorum  temporum  artificibus  fucatam  hanc  integritatem 
debere.  his  igitur  monitis  conferre  licebit  statuas  Matthaeianas  (Clarac.  1.  1. 
tab.  476,  912  E;  490,  954  B),  Iustinianam  (ib.  tab.  487,  944),  Pamphylianam  (ib. 

tab.  476  D,  946  D),  Dresdenses  (ib.  tab.  492,  956;  494  B,  955  A),  Blundellianam 
(ib.  tab.  488,  946),  Montefalconianam  (486  A,  954  £),  quibus  omnibus  eadem 
species  restitui  certe  potest  quam  in  anaglypho  Vaticano  deus  prae  se  fert, 
quamquam  alia  quoque  ratione  eas  suppleri  posse  conlata  pictura  Pompeiana 
(mus.  Borbon.  uol.  X  tab.  20.  Denkm.  d.  alten  Kunst  uol.  II  tab.  12,  136)  haud 
negauerim.  omnino  autem  memorabile  est  omnia  ista  insignia  in  ectypo  nostro 
Apollini  attributa  non  ad  musicam  eius  artem  atque  peritiam  sed  ad  ethicam 
et  sacram  uaticinandi  ulciscendi  lustrandi  uim  pertinere.  cui  non  repugnat  gryps 
alatus  atque  auritus,  'aduncitate  rostri  fabulosus',  aequalitatis  causa  tripodi 
oppositus.  hic  enim  ut  jrpu<70<pu*Aai;,  qualis  Herodoto  (IV,  13.  27)  et  Pausaniae  (I,  24,  6) 
audit,  aptissimus  Delphici  dei  comes  est  ttoXu^uitou  (Callim.  in  Apoll.  34) ;  hoc  deinde 
Apollo  uectus  ab  Hyperboreis  ad  sacra  Pythia  siue  Delia  redire  ferebatur  (quode 
conferas  Welckerum  alte  Denkm.  II  p.  71  seqq.),  neque  raro  simili  ratione  gryps 
et  tripus  una  Apollinis  imaginibus  adiunguntur  (ib.  p.  74  n.  12).  item  grypis 
dimidiati  simulacra  ex  coliculis  exeuntia  uides  in  sigillis  istis,  quae  superne 
Apollinis  imagini  inminent,  eadem  aequalitate  disposita,  atque  in  ima  ectypi  parte 
corvos,  futurarum  rerum  diuinum  ideoque  Apollini  sacrum  animal,  et  cycnvs,  cui 
omnia  fere  cum  grype  similia  sunt  quique  pariter  deum  ab  Hyperboreis  Delphos 
redeuntem  uehere  ferebatur,  sibi  oppositi  sunt,  ab  altero  alter  ita  auersus  ut  capite 
retorto  inter  se  intueantur.  itaque  Apollinem  cinctum  uidemus,  sicut  supra  Tellurem, 
quattuor  sigillis  argumento  quam  artissime  cum  ipso  conexis  atque  coniunctis. 

Adscendimus  iam  ad  summam  totius  ectypi  partem,  in  cuius  clupeo 
maiore  iterum  Apollo  adparet,  praeterquam  quod  crura  paullo  alia  ratione 
disposita  sunt  cetera  paene  gemellus.  simillimum  huic  simulacro  <7yj)j/.a  aereum 
quoddam  signum  exhibet  in  museo  Neapolitano  adseruatum  (mus.  Borbon.  uol.  II 
tab.  23.  Clarac.  uol.  III  tab.  476  D,  948  C),  eo  tantum  diuersum  quod  columellae 
innixus  deus  lyram  laeua  tenet,  cum  in  anaglypho  Vaticano  ipsi  citharae  magnae 
bracchium  inponat.  quarum  rationum  utram  olim  secuta  sit  statua  quaedam 
Greiana  ceteroquin  simillima  (Clarac.  tab.  476  B,  906  D),  propter  mutilatum 
bracchium  sinistrum  discerni  iam  non  potest.  ceterum  monere  iuuat  prorsus 
eandem  crurum  dispositionem  reperiri  in  pulcherrimo  quodam  necdum  bene 
explicato  Apollinis  signo,  cuius  plurima  extant  exempla  —  Capitolina  duo  (mus. 
Capitol.  uol.  III  tab.  15.  Clarac.  tab.  483,  928  A.  Denkm.  d.  alten  Kunst  uol.  II  tab. 

12,  131;  Clarac.  tab.  490,  954  A),  Neapolitanum  (Clarac.  tab.  479,  918.  Braun. 
Yorschule  tab.  43),  Florentina  tria  (quorum  duo  in  museo,  tertium  in  palatio 
uetere  extant),  Versaliense  (Clarac.  tab.  489,  948  A),  Hopianum  (ib.  tab.  476  B, 
905  C)  — ,  cum  in  illo  Apollinis  simulacro  cui  sauroctono  nomen  est  (exemplum 
habes  Denkm.  d.  alten  Kunst  uol.  I  tab.  36,  147)  laeuum  crus  dextro  non  ante- 
positum  sit  sed  paullulum  postpositum  (quocum  conferas  basin  Atticam  ib.  uol.  II, 
tab.  12,  130).  qua  disponendorum  crurum  uarietate  id  efficitur,  ut  in  prioris 
generis  signis  quam  perfectissima  dei  quies  adpareat,  in  altero  genere  motus  uel 
praeteritus  uel  inminens  quamuis  lenissime  significetur. 

Cithara  in  quam  Apollo  incumbit  una  cum  plectro  satis  grandi  quod  dextra 
tenet  musicum  deum  indicat,  ut  suppleri  quodam  modo  hoce  argumento  quam 
paullo  antea  explicauimus  imaginem  adpareat: 

ts^vyi  5'  a^<ptXa<prl<;  ou  tk;  tocov  oggov  'A7it6aA(ov. 

ytsTvot;  oi<JTSUTriv  SAa^'  avspa,  y.stvo;  aotSov 

^oijko  yap  stal  to£ov  STUTpsrcsTat  xat  aotSri. 

xstvou  Se  Gptai  y.ai  [7.avTts?. 
(Callim.  h.  in  Ap.  42).  neque  ulla  re  regnare  deum  in  illa  quoque  arte  clarius 
significari  poterat,  quam  ut  Marsyae,  quem  rudi  tibiarum  sono  superbientem  nobi- 
liore  citharae  cantu  superauerat,  opponeretur.  quod  quidem  plerumque  ita  factum 
uidemus  ut  deus  sedens  a  uictoria  requiescat  (uide  quae  olim  congessi  exempla: 
ann.  dell'  inst.  uol.  XXX  p.  343),  qualem  in  foro  Romano  olim  fuisse  iuris  peritum 
ApoWinem  (Iuuen.  I,  128)  probabile  est;  attamen  stantis  quoque  in  tali  re  Apolliuis 
non  nulla  exempla  reperiuntur.  ut  omittam  Etruscae  artis  opus  a  Guattanio 
olim  editum  (mon.  ant.  ined.  a.  MDCCLXXXV  m.  Febr.  tab.  2),  Apollinem  altero 
cubito  mensae  innixum,  dum  Scytha  Marsyam  ad  arborem  religatum  cute  spoliaturus 
est,  uas  quoddam  pictum  exhibet  quod  Baro  Neapolitanus  possidet  (conf.  Mineruinii 
mon.  di  Barone  tab.  16).  magis  etiam  ad  nostram  rem  facit  elegans  plectri 
manubriolum  quod  penes  Gerhardum  est,  cui  incisum  uides  Apollinem  eius,  quem 
anaglyphum  Vaticanum  exhibet,  simillimum,  e  regione  Marsyae  flexis  genibus 
supphcis  adstantem  (arch.  Zeitung  uol.  VIII  tab.  18,  2 — 4.  ann.  deW  inst.  uol.  XXX 
tab.  N,  3).  in  quo  opere  prorsus  eadem  ratione  manum,  quae  plectrum  tenet, 
contra  Satyrum  mouet  Apollo,  imperioso  gestu  tamquam  fatalem  illi  superbiam 
exprobrans  precibusque  eius  repugnans.  nec  multum  spei  superesse  Marsyae 
adparet,  qui  horrida  coma  atque  barba  auribusque  caprinis  Satyrum  se  prodit. 

nam  tristis  demisso  capite  aduersarii  artem  admiratus  uictorem  deum  intuetur, 
altero  bracchio  pendente,  altero  pone  tergum  retorto.  qua  re  ultro  suspicaris 
significatam  esse  leniter  ab  artifice  poenam,  quae  uictum  secutura  est.  prope  adest, 
ni  mirum,  pinus  ad  quam  religatum  fuisse  Marsyam  et  fabulae  ferebant  (siue 
•rctTu;  fuit  siue  7T£u/.y)  :  uide  locos  ueterum  a  Stepbanio  compte  rendxi  a.  MDCCCLXII 
p.  133  n.  1  conpositos;  solus  obloquitur  Plinius  XVI,  240  platanum  nominans)  et 
non  pauca  artis  monumenta  ostendunt:  ectypa  certe  opera,  quorum  indicem  olim 
conposui  (ann.  deW  inst.  uol.  XXX  p.  325  seqq.  340  seq.),  multo  maiore  ex  parte 
(ABDEKLM,  quibus  addere  licet  fragmentum  quoddam  sarcopbagi  ex  amphi- 
theatro  Campano  Neapolin  translatum)  pinum  similiter  atque  in  anaglypho  Vaticano 
effictam  exhibent,  cum  alia  alias  arbores  —  oleam  ibcem  palmam  —  praetulerint. 
contra  monumentum  nostrum  eo  a  relicuorum  plerisque  differt,  quod  Marsyam 
non  suspensum  ex  arbore  monstrat;  immo  ad  illa  artis  opera  propius  accedit, 
in  quibus  eum  manibus  post  tergum  ligatis  poenam  manere  cernimus  (conferas 
praeter  ea  quae  1.  1.  CMbcd  litteris  signaui  haec:  Agincourt.  Denkm.  der  Malerei 
tab.  1,  18;  Denkm.  d.  alten  Kunst  uol.  II  tab.  14,  151;  Gerhard.  ant.  Bildw.  tab.  27. 
elite  ceramogr.  uol.  II  tab.  64;  Mineruini.  mon.  di  Barone  tab.  16;  bullett.  napot. 
uol.  II.  p.  75  seqq.).  itaque  caelator  perquam  clementer  tam  cum  deo  uictore 
quam  cum  tibicine  superato  egisse  putandus  est,  quod  illum  superbum  quam 
crudelem  monstrare  maluit,  huius  miserum  fatum  gestu  isto  bracchiorum,  tristi 
uoltu,  propinqua  arbore  quam  lenissime  posset  significasse  satis  habuit;  nisi  quod 
alterum  Satyrvm  addidit  adflicto  uoltu  inminens  sodali  supplickmi  indicantem. 
illuni  enim  Ouidio  teste  (met.  VI,  392), 

illurn  ruricolae,  sihiarum  numina,  Fauni 

et  Satyri  fratres  et  tunc  quoque  carus  Olympus 

et  Nymphae  flerunt ,  et  quisquis  montibus  illis 

tanigerosque  greges  armentaque  bucera  pauit. 
modo  ne  cum  Pistolesio  Olympum  hunc  credas,  quem  numquam  in  Satyrorum 
numero  habitum  Satyrique  specie  repraesentatum  esse  satis  constat.   quid  quod 
iste  ne  ab  ea  quidem  suspitione  abhorruit,  ut  Apollini  Midam  oppositum  esse 
putaret  cuius  dulcitudinem  cantus  Nympha  aliqua  miraretur? 

Non  minus  peruerse  idem  quattuor  illas  figuras  quibus  Apollo  et  Marsyas 
circumdantur  ita  ad  hos  pertinere  statuit,  ut  superius  earum  par  Parcas  esse 
crederet,  e  quibus  lacrimis  indulgere  alteram,  alteram  faces  gerere,  rebcuas  duas 

et  uim  atque  fortitudinem  qua  Apollo  uicisset  Midam  Marsyam  Pythonem  —  hunc 
enim  misello  isto  oleae  ramo  cui  deus  insistit  repraesentatum  putat:  un  serpe 
tenendo  in  bocca  un  ramo  di  alloro !  —  et  cantum  quo  idem  excelluisset  significare 
opinaretur.  quibus  deliramentis  ineptius  quicquam  excogitari  non  posse  quis 
neget?  luce  enim  clarius  est  Mvsas  illas  esse,  non  aliter  cum  Apolline  coniunctas 
atque  Horas  Telluri,  grypas  coruom  cycnum  Apollini  Pythio  additos  uidimus. 
inferiore  igitur  ordine  scaenicae  Musae  dimidiato  corpore  ex  acanthi  cauliculis 
exeunt  suae  quaeque  artis  propriam  personam  sublata  manu  gerens,  a  laeua 
Thalia  nullo  alio  insigni  conspicua,  a  dextra  Melpomene  paullo  sublimior  adspectu 
et  claua  insuper,  ut  recentioribus  temporibus  fere  adsolebat,  instructa.  his  in 
summi  anaglyphi  angulis,  ubi  similibus  sigillis  locus  non  sufficeret,  additae  sunt 
alterae  duae  paullo  artius  cum  maiore  cui  inminent  argumento  conexae.  Evterpe 
enim  quoniam  tibiarum  arti  ipsa  praeest  Marsyae  calamitate  grauius  conmota, 
ut  par  est,  sublata  dextra  maerorem  aut  certe  misericordiam  significat;  cui  quarta 
Musa  ita  respondere  uidetur  ut  et  ipsa  tam  uniuersa  dispositione  quam  capite 
manu  subleuato  acrius  se  certaminis  exitu  adfectam  indicet.  huic  autem  cum  in- 
signium  quibus  distinguatur  nihil  additum  sit  certum  nomen  inponere  uix  aude- 
remus,  nisi  ipse  ille  quem  descripsimus  meditandi  gestus  Polyiiymniae  nos  admoneret, 
quam  et  clarissimae  quaedam  statuae  (inter  quas  Berolinensem  'Lycomedi  filiam' 
honoris  causa  nomino)  et  plurima  anaglypha  admodum  simili  specie  cubito  nixam 
efiingere  solent  (praeter  Archelai  Prienensis  tabulam  Homericam  conferas  sarco- 
phagos  conpositos  in  Gerhardi  ephemeridibus  archaeologicis  uol.  L  p.  1 1 3  seqq.). 
id  quidem  iure  mireris  cur  prae  ceteris  sororibus  Polyhymnia  Marsyae  casum 
doleat;  at  cum  hoc  non  minus  in  relicuas  Musas  omnes  una  excepta  Euterpe 
cadat,  nihil  restat  nisi  ut  statuamus  artificem  ei  aequalitatis  studio,  quod  in 
Thaliae  Melpomenesque  sigillis  tamquam  ipsa  res  ultro  ferebat,  hic  quoque  tantum 
dedisse  ut  Polyhymniam  Euterpae  et  bracchio  similiter  sublato  et  uoltu  aeque 
tristi  quantum  fieri  posset  adsimularet.  cuius  studii  aliud  exemplum  infra 
cognoscemus. 

Hi  quos  hucusque  tractauimus  tres  clupei  maiores,  binis  sigillorum  paribus 
cincti,  singulis  clupeis  non  minoris  ambitus  alius  ab  alio  segregantur,  qui 
non  humanis  diuinisue  figuris,  sed  solo  foliorum  fructuumque  ornatu  paucis 
intermixtis  bestiolis  distincti  sunt.    quod  ornatus  genus,  ut  suapte  natura  ab 

acanthi  palmitibus  totuin  fere  anaglyphi  campum  obducentibus  minime  abhorreat, 
ita  artiore  aliquo  uinculo  cum  maioribus  illis  argumentis  conexum  sit  oportet. 
itaque  nihil  miramur  cum  in  ea  parte,  quae  Telluris  imagini  et  Apollini  cum 
Marsya  coniuncto  interposita  est,  lavri  ramum  cernimus  Apollini  prae  ceteris 
gratae,  neque  mvrem  qui  in  summo  sigillo  nescio  quid  quod  roderet  repperit  ad 
Smintheum  Apollinem  pertinere  negabimus;  quin  etiam  aves  istas  quae  inferne 
laurea  folia  rostris  discerpere  uidentur  cornices  siue  coruos  eidem  deo  sacros 
esse,  caelatori  forsitan  dederis.  difficilior  uero  oritur  quaestio  quales  sint  fructus 
illi  cum  lauro  conpositi,  quibus  in  ipsa  natura  uix  quicquam  extare  quod  satis 
accurate  respondeat  a  uiris  harum  rerum  peritissimis  docemur.  optio  igitur 
datur,  cum  poma  paullo  maiora  esse  adpareat,  siue  Punica  mala  siue  Persica 
siue  Cydonia  siue  quae  hodie  aurantia  dicuntur,  olim  Medica  a  Persicis  diuersa 
dicta  uidentur,  seu  denique  uolgaria  mala  adgnoscere  malis.  equidem  hoc  ultimum 
uerum  puto,  quoniam  et  foliorum  pomorumque  species  a  malis  non  nimis  abhorret 
et  Pythiis  una  cum  laureis  coronis  [/.r]Xa  twv  tepwv  tou  Geou  certaminis  praemia 
fuisse  constat  (Lucian.  Anach.  9  conl.  C.  F.  Hermanno  gottesdienstl.  Alterth.  §  50, 29). 
quaecumque  uero  poma  elegeris,  ad  Apollinem  ea  pertinere  cum  propter  locum 
quo  collocata  sunt  per  se  pateat,  tum  ideo  consentaneum  est  quia  hunc  deum 
per  uniuersam  rerum  naturam  inde  ab  ineunte  uere  usque  ad  autumnum  regnare 
conpertum  habemus,  quam  diu  a  solis  ui  fructus  et  fruges  procreandi  maturan- 
dique  omnia  pendent:  nam  tjaio;  'Atc^aawv,  6  Ss  y'  'AtcoaXwv  -/)'aio;  (Heraclit.  alleg. 
Homer.  6).  adpropinquante  igitur  uere  (Theogn.  777.  Callim.  h.  in  Ap.  80)  deus  qui 
brumali  tempore  apud  Hyperboreos  fuerat  reuertitur,  secum  adferens  laetam  segetum 
spem,  cuius  to  /pusouv  Qspo;  signum  est.  secuntur  Maio  mense  0ap*p)Aia  Apollini 
siue  Soli  Horisque  sacrata  (schol.  Aristoph.  eqq.  729.  Plut.  1054),  quibus  quamquam 
frugum  potius  quam  fructuum  messis  celebrabatur,  ne  tamen  hos  ab  Apolline 
alienos  credideris,  cui  et  mala  grata  fuisse  modo  uiderimus  et  mense  Octobri 
Pyanepsiis  sipscicovy)  omni  genere  rerum  a  natura  procreatarum  referta  dicari  solita 
sit  (Plut.  Thes.  22.  Eustath.  ad  II.  X  496);  inter  quae  cum  axpoSpua  diserte  nomi- 
nantur  (schol.  Aristoph.  1.  1.),  tum  omnino 

sipsdiwvrj  <ru/.a  cpspet  jwct  mova;  apTou? 

xai  [j.sAi  ev  ttOTuArj  xal  eAatov  ava^vidaT0ai 

xal  x.uAix.'  eu^topov,  clx;  av  [isOuouaa  •/.a0eu§7). 
Ex  hoc  carmine  cum  uini  quoque  poculum  Apollini  oblatum  esse  discamus, 

ne  pampini  quidem  hederaeqtte  huic  abiudicandi  erunt,  quibus  clupeum  qui  infra 
autumnalem  brumalemque  Horam  est  refertum  atque  obductum  uides.  notissimum 
quidem  est  et  bederam  et  uitem  ab  initio  Baccbo  esse  sacratas,  uerum  quemad- 
modum  hic  in  hymno  Homerico  (26,  9)  xuraco  xai  Sacpvv;  -s7ruxa<T|v.svo;  dicitur  (conl. 
Tertull.  de  cor.  12),  ita  apud  Lacedaemonios  in  sacris  t/uae  Apollini  celebrant 
Hyacinthia  uocantes  hedera  coronantur  Bacchico  ritu  (Macrob.  saturn.  I,  18,  2 
conl.  Marciano  Cap.  I  p.  5  Gr.),  hederaque  cingi  et  Musas  et  uates  Apollini  sacros 
quis  nescit?  quin  ipsum  Apollinem  hedera  redimitum  pauca  quaedam  artis 
monumenta  ostendunt  (Denkm.  d.  alten  Kunst  I.  tab.  43,  204;  Welckeri  alte  Denkm. 
uol.  I  p.  155  n.  23).  totum  hunc  locum  qui  est  de  Apollinis  Liberique  insignibus 
inter  se  conmutatis  a  Lobeckio  primum  indicatum  (Aglaoph.  uol.  I  p.  79  seq.) 
postquam  pluribus  exemplis  inlustrauit  Welckerus  (1.  1.  p.  152  seqq.)  nuper  Ste- 
phanius  uberius  tractauit  (compte  rendu  a.  MDCCCLXI  p.  58  seqq.),  de  ipsa  prae- 
clara  pictura  quam  explicaturus  erat  mira  sane  proferens,  quippe  quam  ad  sacra 
Delphica  Apollini  Bacchoque  communia  pertinere  anaglyphorumque,  quibus  trilatera 
illa  musei  Dresdensis  basis  ornata  est,  sagaciter  a  Boettichero  explicatorum  (das 
Grab  des  Dionysos.  Berol.  MDCCCLVIII,  conl.  Chr.  Peterseno  der  delphische  Fest- 
cyclus  des  Apollon  und  des  Dionysos.  Hamb.  MDCCCLLX)  supplementum  praebere 
exoptatissimum  plane  non  perspiceret.  ex  quo  igitur  eo  peruentum  erat  ut, 
quemadmodum  Delphici  templi  fastigia  alteri  deo  alterum  dicata  erant,  ita  omnino 
Libero  aequa  Delphorum  pars  atque  Apollini  esset  (teste  Plutarcho  de  EI  apud 
Delphos  9):  quasi  iam  nihil  differret  solis  aestiuique  ardoris  deus  ab  eo  qui 
hieme  ibi  cultus  et  e  terrae  sinu  potius  quam  e  caelo  ubertatis  soli  auctor  tzkg-k 
uypa?  <pu<jsa>;  x.upto;  /.ai  ap^nyd;  Pindaro  audit  (apud  eundem  Plutarchum  de  Is. 
et  Osir.  35),  utrumque  deum  unum  eundemque  habere  coeperunt;  cuius  rei  testes 
Macrobius  saturn.  I,  18,  G  duos  uersus  Aescbyli  Euripidisque  adfert,  quorum  ille 

6  kiggsu?  'A7r6/\/\cov,  6  BaxjrsTo?,  6  [v.avTt:, 
hic  in  Licymnio 

SscTCOTa  cpt/VoSacpvs  Baxys  Flaiav  "AizoXkov  suXups 
dixisse  narratur.  neque  aliter  Menander  rhetor  uol.  IX  p.  330  Walz.  Al6vu<tov 
inquit  ©vijiaiot,  As/v<poi  Ss  Sitc/v^  7rpo<7"/iyopta  Ti;/.to<7tv,  'ATCoX^cova  xai  Aiovuctov  /\syovTSc. 
quae  utriusque  sacrorum  et  adeo  numinis  confusio  aliunde  etiam  nota  (conf. 
praeter  Welckerum  1.  1.  p.  155  de  Attica  Phigalia  Chio  disputantem  Dionem 
Chrysost.  31  p.  570  R.  ad  Rhodios  uerba  facientem)  .effecit  ut  insignia  quoque 

utriusque  saepissime  permutarentur  eorumque  magna  pars  utrique  communis 
haberetur.  ex  horum  numero  Stephanius  et  tripoda  et  grypem  ceruom  serpentem 
et  hederam  laurumque  et  tibias  lyramque  esse  monuit.  quibus  omnibus  per- 
pensis  non  amplius  dubitabimus  tam  pampinum  hederamque,  a  quibus  digressa 
est  oratio,  Apollini  uindicare,  quam  serpentem  qui  in  eadem  anaglyphi  parte  per 
folia  repit  ad  Pythium  deum  eadem  ratione  referre,  atque  murem  supra  ad  Smin- 
theum  pertinere  diximus.  itaque  eo  fere  consilio  quattuor  illas  plantas  dispositas 
putamus,  ut  laurus  malaque  tamquam  Apollinis  maxime  propria  ab  altera  parte, 
ab  altera  pampinus  hederaque  illi  cum  Libero  fratre  communes  coniunctae  sint. 
quamquam  paullo  diuersa  ratio  excogitari  potest,  ut  plantas  quodammodo  a 
singulis  Horis  pendere  suspicemur.  non  inepte  enim  uitis  Autumno,  hedera  semper 
uirens  Hiemi,  mala  Aestati  adpropinquata  uideantur:  ea  modo  dubitatio  remanet 
quo  iure  Veri  nouo  laurus  bacis  abundans  tribuatur,  cum  florem  mittere  laurum 
tempore  uerno  satis  constet. 

Restant  denique  eae  figurae  quae  utrimque  spatia  inter  acanthi  cauliculos 
totiusque  ectypi  margines  relicta  explent.  quarum  non  nullae  haud  dubie  cum 
Apolline  coniunctae  sunt.  lvpvs  enim  notissimum  Auxeiou  Apollinis  insigne  est, 
neque  minus  notum  est  cervom  huic  deo  cum  Diana  sorore  communem  esse. 
aqvilarvm  quoque  par,  quod  infra  Thaliam  Melpomenenque  conspicitur,  fieri 
potest  ut  ab  Apolline  non  prorsus  abhorreat,  cum  Delphicum  omphalum  duabus 
aquilis  cinctum  fuisse  constet  (conf.  Vlrichs.  Reisen  und  Forschungen  in  Griechen- 
land  uol.  I  p.  94  n.  G5),  quas  Plutarchus  (de  def.  orac.  1)  cum  cycnis  Apollineis 
conponit  utpote  rerum  futurarum  et  ipsas  praescias.  iuxta  Apollinem  deinde 
tripodi  innixum  pveros  duos  cernis,  alatos  ut  uidetur,  bacilla  gerentes  clauae 
similia,  quibus  faces  significari  suspiceris.  quibus  Cupidinibus  propriam  aliquam 
cum  Pythio  deo  esse  coniunctionem  non  crediderim;  adsunt  potius  ubicumque 
hilaritati  et  luxuriae  locus  datur,  qualem  per  uberem  segetibus  fructibusque 
terram  regnare  consentaneum  est.  neque  alio  modo  explicandum  uidetur  volvcrvm 
genus  per  folia  hic  illic  sparsum,  quarum  singulis  certa  nomina  frustra  quaesiueris. 
iuuat  autem  meminisse  hymni  illius  quem  Delphis  in  honorem  Apollinis  ab  Hyper- 
boreis  redeuntis  cantandum  Alcaeum  conposuisse  cum  alii  tum  Himerius  auctor 
est  (or.  14,  10):  T|V  piv  ouv  Oepo?  x.al  tou  Oepou;  to  picov  auxo,  6re  e£  'T7rep|3op£tov 
'AAxafo;  ayei  tov  'A7ioAAa>va ,   60ev  hr^   Qepou;  sxAajAicovTo;  x.ai  eViSriu.ouvTo; 

'A7c6XXcovo<;  Gspivov  %  x.at  ii  Xupa  7cspt  tov  0s6v  aj3puvsTar  aSoutu  (jtsv  ariSovs? 
auTco,  otcoTov  six.6;  acat  7cap'  'AXx.aitp  Ta;  opviOa;-  aSoust  Ss  x.at  ^sXtSovs; 
xal  TSTTtys;,  ou  TYjv  sauTcSv  tu^yiv  tyiv  £v  avOpcoTcotc;  ayysXXoucrat,  aXXa  7cavTa  Ta 
tyiXY)  xaTa  0sou  cpOsyyo^svat  j«.  t.  X.  conferas  si  tanti  est  marmor  inter  Arelatensis 
theatri  rudera  effossum  (atlas  de  la  statistique  des  Bouches-dti-Rhone  tab.  14,  2), 
in  quo  Apollinem  cernes  cum  cithara  et  tripode  e  cantu  conquiescentem  inter 
duas  lauros  quibus  binae  insident  aues.  non  aliter  deinde  in  anaglyphis  una 
cum  nostro  repertis  (Pistoles.  Vatic.  descr.  uol.  II  tab.  4)  magnam  diuersissimorum 
animalium  copiam  inter  folia  tum  ludentium  tum  inter  se  dimicantium  tum  a 
Cupidinibus  exagitatorum  admirari  licet,  unde  summa  illius  operis  uarietas  atque 
uenustas  uel  nascitur  uel  augetur.  simili  denique  consilio  pictor  iste  cuius  ima- 
ginem  Manuel  Philes  mediocribus  uersibus  a  Starkio  primum  editis  (de  Tellure 
dea  p.  5)  descripsit  Tellurem  numerosa  animalium  caterua  cinctam  repraesentauit: 
£§ot;  Ss  tov  [/.uv  7rp6;  Tpocpa;  YiTcstypivov  ... 
xal  to  yXuxu  Ss  ty5;  TpocpYj';  tcov  icr^aScov 
Ta  TcriXa  tWfxst  tou  XaXouvTo;  <TTpou0tou  x.  t.  X. 

Singulis  igitur  omnibus  anaglyphi  partibus  deinceps  perlustratis  superest 
ut  de  uniuerso  opere  breuiter  sententiam  nostram  conplectamur  et  cui  usui 
ohm  destinatum  fuerit  explicemus.  et  id  quidem  fore  ut  disputatione  nostra 
effectum  sit  speramus,  referenda  omnia  argumenta  esse  ad  frugum  fructuum 
animantium  procreatricem  rerum  naturam,  cui  ut  ab  altera  parte  Tellus  mater 
et  Horae  praesint,  ipsius  quasi  naturae  uices  gerentes,  ita  e  caelo  Apollinem 
moderari,  omnis  illius  ubertatis  laetitiaeque  propter  aestiui  potissimum  solis  uim 
auctorem  atque  summum  dominum.  quem  a  tali  officio  et  beneficio  minime 
alienum  esse  cum  cuiuis  mythologiae  antiquae  non  prorsus  rudi  per  se  pateat, 
tum  et  supra  significauimus  et  nunc  paruolo  quodam  artis  monumento  magis 
etiam  confirmabimus,  quod  a  Starkio  deseriptum  inuenimus  (Stddteleben  Kunst 
und  Alterthwn  in  Frankreich  p.  592).  est  haec  ara  marmorea  in  thcatro  Arela- 
tensium  reperta  Apollinique  dicata,  cum  et  cycnis  duobus  ornata  sit  fiorum 
encarpa  rostris  tenentibus  et  duas  palmas  sertis  pomis  iunctas  ostendat.  itaque 
simili  ratione  atque  Vaticanum  ectypum  baec  ara  omnem  naturae  ubertatem  ad 
illum  deum  refert,  quem  non  male  Menander  rhetor  loco  paullo  antea  adlato  st; 
xuxXov  Ta;  copa;  aystv  praedicat,  quamquam  ineptius  ideo  Apollinem  Horum  ab 

Aegyptiis  nuncupari  subiungit.  quod  siquis  quaerat  cur  non  Libero  potius  caelator 
has  partes  tribuerit,  quippe  quem  alias  Horaruni  choro  stipatum  uideamus  (Denkm. 
d.  alten  Kunst  uol.  II  tab.  75,  965),  non  negabimus  eodem  iure  hoc  fieri  potuisse, 
uerum  ex  eis  quae  paullo  ante  disputata  sunt  nihil  referre  adparebit  hunc  an 
illum  deum  hac  dignitate  ornes,  neque  nostrum  est  coniecturas  ludere  cur  Apol- 
linem  fratri  praetulerit  operis  auctor.  id  uero  conmemorare  e  re  erit  apud 
Phlyenses  Atticorum  Apolhni  Aiovu-roSoTcp  (siue  8a<pvv;<p6pcp  Plut.  Themist.  15,  conl. 
Athen.  X  p.  424  F)  Bacchoque  av6tw  communia  cum  Tellure,  y.zyxkr^  Qsou  nomine 
insigni,  et  cum  Diana  <jsla<j<p6pcp  Nymphisque  Ismeniis  fuisse  sacra  (Paus.  I,  31,  4). 

Quid  uero  si  Pistolesio  adstipulemur,  qui  anaglyphum  nostrum  olim  perti- 
nuisse  ad  templum  Apolhnis,  quod  in  Vaticano  fuisse  basilicae  sancti  Petri  proximum 
a  rerum  ecclesiasticarum  scriptoribus  conpluribus  traditur  (u.  Beckeri  Handb.  der 
rbm.  Altert/i.  uol.  I  p.  662  n.  1434),  admodum  sane  speciose  suspicatur?  cuius 
templi  cum  apud  antiquiores  scriptores  numquam  mentio  fiat,  suo  iure  Beckerus 
Apollinem  more  recentiorum  temporum  nominatum  esse  pro  Sole  inuicto  Mithra 
uidetur  statuere.  neque  tamen  diffitendum  est  ipsius  Mithrae  in  Vaticano  culti 
nullum  certum  extare  documentum;  quamquam  minime  nego  eum  saepe  con- 
iunctum  fuisse  cum  simillimis  sacris  Magnae  Matris  et  Attidis  (Preller  rbm. 
Mylhol.  p.  764),  quorum  templum,  Phrygianum  dictum,  in  Vaticano  extitisse  satis 
constat  (conf.  eundem  die  Regionen  der  Stadt  Rom  p.  59).  uerum  enimuero,  ut 
fuerit  aliquando  in  Vaticano  sacer  Mithrae  locus,  quamuis  peregrina  haec  sacra 
eo  tempore,  quo  anaglyphum  nostrum  factum  uideri  supra  p.  vi  significauimus, 
hoc  est  primis  post  Christum  natum  saeculis,  Romae  recepta  iam  fuisse  non 
ignoremus,  nihil  tamen  huic  operi  cum  istis  sacris  commune  esse  contendimus. 
sit  sane  Sol  inuictus  Mithras  ^-/lp.ioupyo;  xal  ysvsasco;  cWfteTr,?  (Porphyr.  de  antro 
Nymph.  24)  cum  Apolline  saepe  confusus  (MiQpav  <js  Ilspaat.  ^syouciv:  Menander 
1.  1.),  sit  Attis  tamquam  tv.yivoTupavvo;  et  Pantelius  Apollinis  similis:  at  quae- 
cumque  cum  horum  sacris  coniuncta  sunt  artis  monumenta  et  arte  et  argumento 
quam  longissime  distant  ab  anaglyphi  nostri  genuina  et  simplici  elegantia  Graeco 
caelo  haud  indigna  Graecaque  exemplaria  ubique  imitata. 

Accedit  altera  ratio  cur  ne  id  quidem  certo  adfirmari  posse  uideatur,  ad 
Apollinis  aliquam  aedem  anaglyphum  Vaticanum  olim  pertinuisse.  quaerentibus 
enim  cui  usui  fuisse  haec  tabula  possit  antepagmentum  esse  adparet,  quo  uel 
portae  fenestraeue  alicuius  postis  uel  anta  ornata  fuerit.    talibus  antepagmentis 

rarissimo  singulis  locum  fuisse,  immo  alterum  cui  opponatur  sibi  quodque  poscere 
cum  ex  ipso  usu  pateat,  tum  idem  in  hoc  quoque  antepagmentum  cadere  non 
sine  probabilitate  quadam  ex  ipso  opere  nobis  uidemur  conicere.  non  semel  enim 
indicauimus  summum,  ne  dicam  anxium  symmetriae  studium,  quo  a  caelatore 
binae  figurae  simillimae  alteri  altera  oppositae  sunt:  memineris  modo  eorum  quae 
de  Polyhymnia  et  Euterpe,  de  duobus  grypibus,  de  cycno  coruoque  disputata 
sunt.  maxime  uero  sibi  constat  baec  dispositionis  aequalitas  in  Musarum  scaeni- 
carum  Horarumque  imaginibus.  Tbalia  enim  et  Aestas  et  Pomona  (quo  nomine 
autumnalem  Horam  adpellare  liceat)  sinistrorsum ,  dextrorsum  Melpomene  et  Flora 
(quod  sit  uernalis  deae  nomen)  et  Hiems  spectant;  illae  dextrum  braccbium, 
laeuum  bae  aliquantum  tollunt;  pendenti  et  paullulum  flexo  braccbio  sinistro 
illae,  bae  dextro  rem  aliquam  sibi  quaeque  propriam  gerunt  (nisi  quod  Tbalia 
pedo  caret,  quod  apte  clauae  tragicae  Musae  opponeretur).  quam  aequalitatem 
non  fortuitam  esse  sed  certo  consilio  adfectatam  ultro  adparet;  nec  tamen  a  re 
erit  monere  eandem  prorsus  simili  ratione  redire  in  pbaleris  istis  Asciburgiensibus, 
ut  Amori  siue  Baccbo  infanti  puella  corymbis  exornata,  Satyro  Baccha  respondeat 
(uioii.  ined.  delV  inst.  uol.  VI  tab.  41,  3  =  4.  5  =  6.  Iahn.  die  Lauersf.  Pfial.  tab.  1, 
5=6.  7  =  8).  quae  si  consideramus  non  poterit  nos  fugere  Horarum  Musarumque 
simillimam  esse  ipsius  Tclluris  speciem,  quippe  quae  et  ipsa  eandem  utriusque 
bracchii  dispositionem  caputque  pariter  inclinatum  ostendat.  quid  igitur  si  huic 
quoque  signo  alterum  olim  oppositum  fuisse  suspicemur  similiter  contrarium? 
quod  quidem  aliud  fuisse  uix  potest  nisi  deae  marinae  simulacrum,  non  certae 
alicuius,  Amphitritae  siue  Thetidis,  sed  eius  quam  ©aXacsav  Graeci  nuncupant, 
Romani  quo  nomine  adpellent  non  habent,  ab  Amphitrita  aeque  diuersae  atque 
Tellus  a  Cerere  differt  (Preller.  Derneter  u.  Persephone  p.  30  seqq.  conf.  Ouid.  fast. 
I,  671  seqq.).  itaque  euoluas  quaeso  annalium  ab  antiquariis  Rhenanis  editorum 
uolumen  XXXVII,  cuius  tabulae  1  et  2  deae  quam  quaeris  tibi  exhibent  aeream 
imaginem  ita  effictam  ut  Telluri  Vaticanae  eodem  modo  respondeat,  quo  Thaliae 
Melpomenen,  Aestatem  Florae,  Pomonam  Hiemi  respondere  uidimus.  pendet  enim 
dextrum  bracchium,  sinistra  capiti  admota  est,  uoltus  dextrorsum  suspicit.  cuius 
similitudinis,  quae  anaglypho  Romano  cum  signo  Rhenano  intercederet,  tempestiue 
Conzius  meus  Halensis  me  admonuit.  at  obstat  quod  Ritschelius,  qui  sigillum 
illud  edidit  locupletique  et  docto  commentario  inlustrauit  (1.  c.  p.  73  seqq.  et 
maxime  inde  a  p.  93),  Leucotheam  eo  effictam  esse  tam  certa  ratione  demon- 

strasse  sibi  uisus  est,  ut  omnem  dubitationem  tamquam  ex  inani  quidlibet  negandi 
cupidine  profectam  (eine  lediglich  in  der  Luft  schwebende.  Skepsis  p.  96)  in  ante- 
cessum  reiceret  atque  damnaret.  et  potest  sane  fieri  ut  Leucotbea  Matris  Matutae 
nomine  una  cum  Portuno  ab  Italis  culta  (conf.  Prellerum  rom.  Mythol.  p.  285  seq.) 
hic  ut  maris  suprema  domina  ipsius  ©aXascnr);  uices  gerens  repraesentata  sit; 
uerum  nequid  dissimulem,  paullo  cupidius  Ritscbelius  a7ra  tou  xpr(Se;7.vou  tt,v  'Iva>  — 
uerba  sunt  Clementis  Alexandrini  protrept.  p.  50  Pott.  —  adgnouisse  uidetur. 
nam  quod  duas  rationes  quibus  opinionem  suam  firmaret  attulit,  fiebilem  tristemque 
uoltum  et  ricinium  siue  xprj<k|/.vov,  ille  non  modo  omnibus  dis  deabusque  marinis 
communis  est,  sed  inde  a  Scopae  Praxitelisque  temporibus  multo  latius  patens 
per  uniuersam  fere  sculpturam  et  statuariam  regnat,  idemque  Vaticanae  Telluris 
imagini  proprius  est;  ricinium  uero  quod  creditur  nil  est  nisi  palla  ab  occipite 
defluens,  quae  nequaquam  soli  Leucotbeae  conuenit,  sed  Tbalassae  eodem  iure 
datur  atque  Oceanus  uelo  a  ceteris  dis  marinis  distinguitur  (Clarac.  mus.  de  sculpt. 
uol.  IV  tab.  749  B,  1801  A.  B.  C).  recte  quidem  Ritschelius  quid  quaeramus  in 
Leucotbeae  imagine  perspexit,  dum  baec  scribit  (p.  96):  die  Hand  ist  wie  im 
Begrijf  den  Schleier  rom  Haupte  zu  ziehen,  um  ihn  seiner  Bestimmung  und  dem 
hohen  Beruf  der  Gottin  gemdss  als  Schutzmittel  in  Meeresnoth  zu  verwenden;  sed 
idem  paullo  post  (p.  97)  ait:  dabei  ist  die  Bewegung  so  leicht  und  gleichsam  nur 
vorbereitend  wie  moglich,  indem  nur  Daumen  und  Zeigefinger  den  Schleier  leise  fassen, 
der  kleine  Finger  dabei  noch  ruhig  an  das  Lockenhaar  gelegt  und  die  beiden  mittleren 
als  entbe/irlich  filr  die  Liiftung  des  zarten  Gewebes  ganz  eingeschlagen  sind,  qui- 
buscum  conueniunt  quae  et  paullo  antea  et  mox  p.  101  de  coepto  tantummodo  manus 
ricinium  detracturae  gestu  exponit.  uerum  lioc  ipsum,  detracturam  cum  maxime 
esse  deam  pallam  digitis  leniter  prebensam,  equidem  nego,  quoniam  ubicumque 
aliquam  rem  alicunde  detrabendam  pollice  et  indice  prebensurus  es,  digitos 
alterum  alteri  admoueas  necesse  est;  id  quod  dea  illa  nequaquam  facit,  quae 
subleuet  potius  paullulum  digitis  caput,  prorsus  simili  ratione  atque  in  anaglypbis 
non  nullis  Paridem  amoris  plenum  in  manum  leuiter  incumbentem  uidemus  (cf. 
Ouerbeckii  Gall.  heroischer  Bildw.  uol.  I  tab.  11,  12.  12,  1).  itaque  bene  Rit- 
schelius  cauteque  uerbis  priore  loco  adlatis  'tamquam'  illud  addidit  (die  Hand 
ist  wie  im  Begriff)  et  motum  uel  modo  coeptum  uel  quasi  ipsam  detrahendi 
actionem  praeparantem  (so  leicht  und  gleichsam  nur  vorbereitend  wie 
mdglich)  dixit:  rectius  dixisset  motum  illum  omnino  coeptum  non  esse  neque  ullum 

certum  indicium  adparere  cur  eum  cum  maxime  praeparari  credamus.  neque 
enim  quod  tantum  in  laeua  pallae  parte  rugae  existunt,  cum  dextra  eis  careat, 
minus  bene  explicatur,  ubi  caput  digitis  innixum  putamus  quam  si  Eitschelianam 
rationem  sequaris.  iam  uero  si  dea  ista  marina  pallam  omnino  non  prehendit, 
nedum  detractura  sit,  nihil  est  cur  Leucotheam  eam  credamus;  immo  e  mira 
similitudine  qua  hoc  sigillum  cum  Vaticana  Telluris  imagine  coniunctum  est, 
iure  nostro  efficere  nobis  uidemur,  referendum  illud  esse  ad  ©aXacroav  siue  ad 
ipsum  mare  deae  speciem  indutum.  ut  igitur  fieri  potest  ut  aliquando  reperiatur 
aereum  signum  Telluris  nostrae  simillimum  —  ueluti  phalerae  unius  Ascibur- 
giensis  duo  alia  exempla  extant,  alterum  aereum,  amethysto  inscalptum  alterum 
(conf.  0.  Iahnium  1.  1.  p.  11)  — ,  ita  non  inprobabilis  suspitio  nascitur  antepa- 
gmento  quod  hodie  solum  remanet  alterum  olim  oppositum  fuisse  marinae  deae 
imagine  ad  exemplum  sigilli  Rhenani  efficta  pariterque  in  medio  conlocata  con- 
spicuom.  in  quo  opere  eas  partes  quae  in  Vaticana  tabula  Apollini  datae  sunt 
Neptuno  tributas  fuisse  probabile  est,  neque  defuisse  crediderim  Nereides  supra 
delphinos  et  cete  aut  hippocampos  sedentes,  item  Tritones  chorumque  Phorci  et 
pistrices  ac  multa  alia  marina  (Plin.  XXXVI,  26),  quae  Horis  et  Musis  et  sacris 
Apollini  animalibus  apte  responderint ;  ut  adpareat  cur  inter  insignia  Apollinis 
delphinum  non  reperiamus  aptius  cum  marinis  istis  rebus  conpositum.  quamquam 
hoc  eam  quoque  excusationem  habet,  quod  Apollo  Delphinius  ab  Apolline  terrae 
ubertatis  auctore  alienior  est.  —  quae  omnia  si  recte  disputata  sunt,  adparet 
quo  iure  adfirmari  posse  negauerimus  anaglyphum  Vaticanum  ex  Apollinis  aliqua 
aede  a  Ioanne  VII  papa,  siue  quis  alius  primus  suo  usui  adcommodauit,  esse 
desumptum. 

